## Odluka o općinskim porezima Općine Muć

### NN 24/2002 (13.3.2002.), Odluka o općinskim porezima Općine Muć

# OPĆINA MUĆ

562

Na teme­lju članka 30. Zakona o financira­nju jedinica lokalne
samouprave i uprave (»Narodne novine«, broj 117/93 i 59/01) i članka 12.
Statuta Općine Muć (»Službeni glasnik Općine Muć«, broj 3/01) Općinsko vijeće Općine
Muć na svojoj 6. sjednici, održanoj 26. ve­ljače 2002. godine, donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom se utvrđuju stope, visina te način obračuna i plaća­nja
općinskih poreza koji su vlastiti izvori prihoda proračuna Općine Muć.

Članak 2.

Glede razreza, naplate, žalbe, obnove postupka, zastare i drugih
postupovnih odredaba pri plaća­nju općinskih poreza shodno se primje­njuju
propisi o porezu na dohodak.

II. VRSTE POREZA

Članak 3.

Općini pripadaju prihodi od s­ljedećih općinskih poreza:

– prirez porezu na dohodak,

– porez na potroš­nju,

– porez na kuće za odmor,

– porez na tvrtku ili naziv,

– porez na korište­nje javnih površina.

1. Prirez porezu na dohodak

Članak 4.

Prirez porezu na dohodak plaća se po stopi od 7%.

Članak 5.

Osnovica prireza porezu na dohodak iz članka 4. ove Odluke jest porez na
dohodak ostvaren od obveznika čije je prebivalište boravište na području Općine
Muć.

Članak 6.

Prirez porezu na dohodak obavezan je obračunati, obustaviti i na
propisani uplatni račun uplatiti poslodavac, istodobno s isplatom dohotka, što
znači da se isplata dohotka i uplata poreza i prireza obav­lja istog dana.

2. Porez na potroš­nju

Članak 7.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakija i žestoka pića) i bezalkoholnih pića i
piva po stopi od 3%.

Članak 8.

Osnovica poreza na potroš­nju iz članka 7. ove Odluke jest prodajna cijena
pića po kojoj se pića prodaju u ugostite­ljskim objektima, sma­njena za zakonom
utvrđene poreze.

Članak 9.

Porez na potroš­nju alkoholnih i bezalkoholnih pića i piva, obveznik
poreza na potroš­nju obračunava i uplaćuje u roku od 30 dana po isteku mjeseca
na žiroračun proračuna Općine Muć 34400-630-544, s pozivom na broj
21/22-1708-MB/JMBG uplatite­lja. U istom roku, porezni obveznik je dužan
predati na propisanom obrascu i prijavu poreza na potroš­nju Jedinstvenom
upravnom odjelu općine Muć.

Članak 10.

Novčanom kaznom od 500,00 do 25.000,00 kuna kaznit će se za prekršaj
pravna ili fizička osoba koja ne obračunava i ne uplati porez na potroš­nju u
propisanom roku.

Obračunati porez evidentira se na propisanim obrascima.

3. Porez na kuće za odmor

Članak 11.

Obveznici poreza na kuće za
odmor plaćaju pravne i fizičke osobe koje su vlasnici kuća za odmor, i to po m˛
korisne površine kuće za odmor ovisno o ­njenoj starosti, sta­nju
infrastrukture, te drugim okolnostima bitnim za korište­nje kuće za odmor.

Kućom za odmor smatraju se
sve nekretnine koje se nalaze na području općine Muć, u kojima ­njeni vlasnici
prebivaju povremeno ili privremeno, a imaju prebivalište izvan područja Općine
Muć.

Članak 12.

U slučajevima da kuće za
odmor imaju potrebnu infrastrukturu (struja, voda i put), porez se plaća u
iznosu od 1 euro po m˛.

Članak 13.

U postupku dokaziva­nja
statusa kuće za odmor u smislu članka 12. ove Odluke, osim osobne iskaznice,
uzimat će se u obzir i s­ljedeća dokumentacija: izvadak iz zem­ljišnih k­njiga,
izvadak iz katastra, mjesto i visina nastanka troška električne energije, račun
vode, račun telefona, izjavu svjedoka i svi drugi raspoloživi dokazi.

Članak 14.

Kućom za odmor ne smatraju se
kuće za odmor koje se ne koriste zbog prirodnih nepogoda (poplava, požar,
potres).

Članak 15.

Obveznik poreza na kuće za
odmor dužan je Jedinstvenom upravnom odjelu Općine Muć koji vrši razrez poreza
dostaviti podatke koji se odnose na mjesto gdje se objekti nalaze, o korisnoj
površini objekta, te druge podatke potrebne za razrez poreza na imovinu
najkasnije do 31. ožujka godine za koju se porez razrezuje ili u roku od 15
dana kada je nastala promjena.

Članak 16.

Porez na kuće za odmor plaća
se u roku od 15 dana od dana dostave rješe­nja o utvrđiva­nju poreza na
žiroračun proračuna Općine Muć 34400-630-544, s pozivom na broj
21/22-1716-MB/JMBG obveznika poreza na kuću za odmor.

Članak 17.

Novčanom kaznom od 500,00 do
25.000,00 kuna kaznit će se za prekršaj pravna ili fizička osoba koja ne
dostavi podatke za utvrđiva­nje poreza na kuće za odmor.

4. Porez na tvrtku ili naziv

Članak 18.

Tvrtkom ili nazivom u smislu ove Odluke smatra se ime pravne ili fizičke
osobe pod kojim poduzeće ili rad­nja posluje, osim natpisa na klupama,
stolovima i otvorenim prodajnim mjestima na tržnici, na kojima se prodaju
živežne namirnice, natpisa što ih građevinska poduzeća ističu na gradilištima,
te naziva poslovnih jedinica koje ne posluju s trećim osobama.

Članak 19.

Porez na tvrtku odnosno naziv
plaćaju godiš­nje pravne ili fizičke osobe koje su obveznici poreza na dobit
ili poreza na dohodak, a prema djelatnostima utvrđenim Odlukom o nacionalnoj
klasifikaciji djelatnosti (»Narodne novine« broj 6/95) i to:

 1.  Po­ljoprivreda,
lov i šumarstvo                                260,00 kn

 2.  Ribarstvo                                                               260,00 kn

 3.  Rudarstvo                                                              560,00 kn

 4.  Prerađivačka
industrija                                           560,00 kn

 5.  Opskrba
električnom energijom,
           plinom i vodom                                                      560,00 kn

 6.  Građevinarstvo                                                      560,00 kn

 7.  Trgovina
na veliko i malo                                        560,00 kn

 8.  Obrazova­nje,
zdravstvena zaštita i socij.
           skrb                                                                       560,00 kn

 9.  Ostale
društvene, socijalne i osobne
           uslužne djel.                                                           560,00 kn

10. Popravak
motornih vozila i motocikla                     560,00 kn

11. Popravak
predmeta za osobnu upotrebu
           i kuću                                                                    560,00 kn

12. Ugostite­ljstvo                                                         740,00 kn

13. Financijsko posredova­nje                                       740,00 kn

14. Poslova­nje nekretninama,                                       740,00 kn

15. Iznajm­ljiva­nje i poslovne usluge                             740,00 kn.

Članak 20.

Porez na tvrtku odnosno naziv
ne plaćaju:

– državna tijela, jedinice
lokalne uprave i samouprave, re­gistrirane političke stranke i humanitarne
udruge,

– društva za zapoš­ljava­nje
invalida (ako od ukupnog broja zaposlenih zapoš­ljavaju najma­nje 40% invalida
ili osoba koje su na rehabilitaciji),

– invalidi domovinskog rata i
članovi uže obite­lji poginulih branite­lja ako samostalno obav­ljaju
djelatnost

– pravne i fizičke osobe koje
u prethodnoj godini nisu obav­ljale djelatnost za koju su re­gistrirane.

Članak 21.

Ako postoji više vlasnika
obrtničke rad­nje ili trgovačkog društva plaća se samo jedan porez na tvrtku
ili naziv.

Članak 22.

Poslovne jedinice u sastavu
pravne ili fizičke osobe (prodavaonice, pogoni, radionice) plaćaju 50%
propisanog poreza na tvrtku odnosno naziv.

Članak 23.

Rješe­nje o razrezu poreza na
tvrtku donosi Jedinstveni upravni odjel Općine Muć prema sjedištu ili prebivalištu
obveznika poreza na tvrtku odnosno naziv.

Porez na tvrtku plaća se u
roku od 15 dana od dana dostave rješe­nja o razrezu poreza.

Ako se tvrtka ili obrt upiše
u re­gistar tijekom godine, plaća se srazmjerni dio poreza na tvrtku odnosno
naziv iz članka 19. ove Odluke.

Članak 24.

Obveznik poreza na tvrtku odnosno naziv dužan je tvrtku odnosno naziv,
kao i svaku promjenu imena tvrtke odnosno naziva kao i svaku drugu promjenu
koja utječe na visinu poreza, prijaviti Jedinstveni upravni odjel Općine Muć u
roku od 15 dana od dana upisa u re­gistar, odnosno od nastale promjene.

5. Porez na korište­nje
javnih površina

Članak 25.

Porez na korište­nje javnih površina plaćaju pravne i fizičke osobe koje
se koriste javnim površinama.

Javnim površinama, u smislu ove Odluke, smatraju se zem­ljišta unutar
građevnog područja koja su, u skladu s prostornim planovima namije­njena općoj
uporabi (ulice, trgovi, perivoji, igrališta, zelene površine.)

Porez na korište­nje javnim površinama obračunava se i plaća po stopi od
20% na iznos ugovorene naknade koja se plaća za korište­nje javnih površina.

Članak 26.

Porez na korište­nje javnih površina plaća se na žiroračun Općine Muć
34400-630-544, s pozivom na broj 21/22, 1740-MB/JMBG obveznika u roku od 15
dana od dana dostave rješe­nja o razrezu poreza.

III. ZAVRŠNE ODREDBE

Članak 27.

Porez koji se prema odredbama
ove Odluke plaća u godiš­njem iznosu razrezuje se za cijelu godinu u iznosu
propisanom ovom Odlukom.

Članak 28.

Poslove u svezi s utvrđiva­njem
i naplatom općinskih poreza, osim prireza na dohodak obav­lja nadležni
Jedinstveni upravni odjel Općine Muć.

Članak 29.

U prijelaznom razdob­lju do
formira­nja nadležne službe za obav­lja­nje poslova iz članka 28. ove Odluke
sve poslove s utvrđiva­njem i naplatom općinskih poreza i prireza za 2002.
godinu će i nada­lje obav­ljati Ministarstvo financija, Porezna uprava Split –
Ispostava Solin.

Članak 30.

Stupa­njem na snagu ove
Odluke prestaje vrijediti Odluka o Općinskim porezima objav­ljena u »Službenom
vjesniku Grada Solina« broj 3/94, »Službeni glasnik Općine Muć« broj 2/99.

Članak 31.

Ova Odluka stupa na snagu
danom objave u »Službenom glasniku Općine Muć«, a primje­njuje se od 1. ožujka
2002. godine.

Klasa: 021-05/02-02/06
Urbroj: 2180/02-02-02-2
Muć, 26. ve­ljače 2002.

Predsjednik
Općinskog vijeća
**Grgo Jelavić Mitrović,** v. r.

if !supportEmptyParas endif

Odluka, NN 24/2002-562